Četrtek, 23. 4. 2020

Pozdravljeni učenci.

Pri oddanih domačih nalog, sem opazila, da je veliko učencev imelo težave z reševanje. Zelo malo je bilo takih učencev, ki so rešili celo nalogo. Niste napisali računov. Če ne izračunaš dolžine stranice, lik pa narišeš, to pomeni, da si prepisal iz rešitev.

Zato sem vam spodaj zapisala razlago in rešitve nalog. Preveri in dopolni v DZ.

8. naloga

a) Če želimo narisati kvadrat, moramo poznati dolžino njegove stranice. Zato moramo dolžino stranice kvadrat izračunati. Ker piše, da sta obsega kvadrata in pravokotnika enaka, najprej izračunaš obseg pravokotnika.

Obseg pravokotnika je o = 2. a + 2.b = 2 . 5,5 + 2 . 2,5 = 11 + 5 = 16 cm

Sedaj lahko izračunaš dolžino stranice kvadrata, saj poznaš njegov obseg.

o = 4. a

16 = 4 . a *rešiš to enačbo, lahko to zapišeš tudi tako 4 . a = 16 (4 krat koliko je 16)*

a =16 : 4 = 4 cm *to je dolžina stranice kvadrata*

Narišeš kvadrat s stranico 4 cm.

Po istem postopku rešiš tudi b) primer.

9. naloga

Rok je iz žice naredil kvadrat s stranico 8 cm. Če bi to žico raztegnil, bi bila dolga 4 . 8 = 32 cm. (to je obseg kvadrata). Sedaj bi iz te iste žice rad naredil pravokotnik z dolžino 10 cm. Ne vemo pa koliko je širina pravokotnika. To moramo izračunati. Skicirala sem pravokotnik, v tem pravokotniku poznamo dolžini dveh stranic, ostalih dveh pa ne, ti dve neznani stranici sta enako dolgi.

10 cm

10 cm

Na razpolago imamo 32 cm žice, 20 cm (10 + 10) jo porabimo za dolžino.

Ostane nam 32 – 20 = 12 cm žice. Teh 12 cm moramo razdeliti na 2 dela, ker sta še dve stranici enako dolgi. Torej je ena stranica dolga 6 cm (12 : 2)

Narisati moraš pravokotnik z dolžino 10 cm in širino 6 cm.

10. naloga

Vse podatke pretvoriš v cm. Nato izračunaš vsak obseg posebej, v prvi vrsti so pravokotniki, v drugi kvadrati. Povežeš iste rezultate.

Bo šlo? Verjamem, da.

**Sedaj pa odpri učbenik na strani 146.**

Izberi si katere od zapisanih nalog boš rešil.(rešiti moraš **vse naloge**, ki so na zapisane na eni strani). Predlagam, da boljši učenci rešijo naloge na desni strani, ostali pa na levi. Seveda lahko vsak od vas poskusi rešiti tudi naloge na desni.

Naloge Naloge

3a 11

4b 12

7 13

10a

Rešene naloge mi pošljite.